《送程给事知越州》
宋代·石麟之

鹿轓龙节上恩华，衣绣先归士论嘉。
琐闼暂虚元老席，蓬莱还属侍臣家。
旌旗天上浮文鹢，鼓角江头拥将牙。
东越又新南越治，到时歌咏已喧哗。

作者简介：石麟之，越州新昌（今属浙江）人。仁宗皇祐元年（一○四九）进士（清雍正《浙江通志》卷一二三）。神宗元丰中，通判寿州（《续会稽掇英集》卷四）。哲宗元祐元年（一○八六），知海州（《续资治通鉴长编》卷三七○）。六年，为开封府推官（同上书卷四五四）。